
ANNEX III AL PLEC DE CLÀUSULES ADMINISTRATIVES PARTICULARS APLICABLE AL CONTRACTE DE LES OBRES DE REMODELACIÓ DELS PATIS DE LA LLAR D’INFANTS I L’ESCOLA MUNICIPAL DE LES BORGES DEL CAMP 
CLÀUSULA RELATIVA AL RÈGIM DE PROTECCIÓ DE DADES DE CARÀCTER PERSONAL I DRETS DIGITALS
El contractista s'obliga a complir amb les prescripcions que es prevegin a la normativa vigent en matèria de protecció de dades de caràcter personal i, en especial, les contingudes a l'article 28 Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) i demés normativa aplicable.
En qualsevol cas, el contractista no podrà accedir als documents, arxius, sistemes i suports que continguin dades de caràcter personal sense autorització expressa de l'òrgan competent de l’ajuntament. En el cas que el personal vinculat a l'empresa adjudicatària tingués accés, directe o indirecte, a dades o informacions de caràcter personal, l'empresa els exigirà el compliment del deure de secret respecte de les dades i informacions a què haguessin pogut tenir accés en el desenvolupament de l'activitat o servei prestat.
En tot cas, les dades facilitades són titularitat de l’Ajuntament de Les Borges del Camp, el qual les facilitarà a l’encarregat de tractament per a la realització exclusiva de les finalitats previstes en el contracte, l’accés a les dades no tindrà caràcter de comunicació.
L’encarregat de les dades s’obliga a guardar confidencialitat envers a les que accedeixi, i a no utilitzar-les per una altra finalitat, obligant-se a no comunicar-les a altri, ni tan sols per a la seva conservació i a retornar-les o destruir-les un cop finalitat el servei, obligació que subsistirà fins i tot després de finalitzar les seves relacions respecte al responsable del fitxer, excepte quan una llei vigent, obligui a l’encarregat del tractament a conservar-les durant un temps determinat. En aquest cas les dades es bloquejaran durant el temps que imposi la legislació.

